“Tydens die openhartige gesprek is daar saam [deur bestuurskomiteelede] besluit dat die toekennings as ŉ platform vir uitnemendheid in die bedryf dien en dat dit die volhoubaarheid van die bedryf onderskryf,” het kykNET luidens ŉ mediaverklaring laat hoor.
Luidens die verklaring sal die uitdagings wat vanjaar geïdentifiseer is op die man af aangepak word en is daar ooreengekom dat verdere gesamentlike werksessies tussen al die partye geprioritiseer moet word.
Heidi Edeling, uitvoerende hoof van die Ghoemas, het die gesprek gelei. Sy het tydens die vergadering bekend gemaak dat sy nie meer op die Ghoema Musiek Trust gaan dien nie, maar dat sy wel beskikbaar is vir die mentorskap van ŉ nuwe uitvoerende beampte. Sy sal ook op die subkomitee dien wat op die been gebring is om onmiddellik aandag aan uitdagings te gee.
“Almal teenwoordig was baie positief oor die kykNET Ghoema-musiektoekennings, maar het beklemtoon dat die geleentheid en industrie baie werk het wat voorlê. Daar moet onder meer gekyk word na die kriteria en reëls vir inskrywings en benoemdes,” lui die verklaring.